ORDE do 3 de marzo de 1995 pola que se establecen os medios de control dos consellos reguladores das denominacións de orixe e dos órganos rectores das denominacións de calidade.
CONSELLERÍA DE AGRICULTURA, GANDERÍA E MONTES — I. DISPOSICIÓNS XERAIS — 23/03/1995

A Lei 25/1970, do 22 de decembro, do Estatuto da vide, do viño e dos alcois, e o seu regulamento aprobado polo Decreto 835/1972, do 23 de marzo, integra os consellos reguladores das denominacións de orixe na Administración, como órganos desconcentrados desta, sinalando as súas obrigas respecto dos organismos dos que dependen.
Conforme co artigo 30.I.3 e 4 do Estatuto de autonomía de Galicia e o Real decreto 4.189/1982, do 29 de decembro, sobre traspasos de funcións e servicios en materia de denominacións de orixe, viticultura e enoloxía e ensinanzas profesionais náutico-pesqueiras, as competencias atribuídas pola Lei 25/1970, do 22 de decembro, e o seu regulamento ó Instituto Nacional de Denominacións de Orixe (INDO) correspóndenlle á Consellería de Agricultura, Gandería e Montes sen prexuízo da súa colaboración coa Administración central.
O Decreto 248/1983, do 15 de decembro, crea a denominación «producto galego de calidade» e o Decreto 69/1988, do 10 de marzo, regula a denominación «producto galego de calidade», con base na Lei 25/1970 e o Decreto 835/1972.
As dificultades atopadas na aplicación da normativa estatal e autonómica en materia de denominación de orixe e de calidade, tendo en conta as competencias asumidas pola Consellería de Agricultura, Gandería e Montes e as reservadas ó Estado, así como a necesidade de precisa-los mecanismos de control, fan necesaria unha normativa de desenvolvemento, co fin de que os consellos reguladores e órganos rectores poidan cumpri-las súas obrigas coa consellería dunha maneira máis precisa.
En consecuencia, de acordo co disposto no artigo 30.I.4 do Estatuto de autonomía de Galicia e en uso das facultades que me confire a Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo 1.-
1.-Os consellos reguladores e os órganos rectores das denominacións de calidade situadas no territorio da Comunidade Autónoma están integrados na Consellería de Agricultura, Gandería e Montes como órganos desconcentrados dela.
2.-En consecuencia, todas aquelas funcións non previstas no Regulamento das denominacións de orixe e de calidade serán realizadas polos consellos reguladores e órganos rectores coa autorización da Consellería de Agricultura, Gandería e Montes.
Artigo 2.-
1.-A Consellería de Agricultura, Gandería e Montes poderá dirixi-las actividades dos consellos reguladores e órganos rectores mediante instruccións e ordes de servicio, de conformidade co artigo 21 da Lei 30/1992, do 26 de novembro, de réxime xurídico das administracións públicas e procedemento administrativo común.
2.-O incumprimento das instruccións ou das ordes de servicio non afecta por si só á validez dos actos dictados polos consellos reguladores ou órganos rectores, sen prexuízo da responsabilidade disciplinaria en que puidesen incorrer.
Artigo 3.-
1.-Os consellos reguladores e órganos rectores, de acordo co establecido nos seus regulamentos particulares, celebrarán reunións plenarias ordinarias ou extraordinarias.
2.-Nun prazo máximo de oito días naturais, contados a partir da data da reunión, deberán enviar á Dirección Xeral de Producción Agropecuaria e Industrias Agroalimentarias copia da convocatoria e da orde do día para a dita reunión, xunto cun informe do secretario, co visto e prace do presidente, dos acordos tomados.
Artigo 4.-
Os consellos reguladores e órganos rectores enviarán puntualmente os informes que sinala a lexislación vixente e os seus regulamentos particulares, ademais de calquera outro que a Consellería de Agricultura, Gandería e Montes lles requiran.
Artigo 5.-
l.-De acordo co establecido nos regulamentos particulares, os consellos reguladores e órganos rectores deben ter un programa para o control de calidade dos productos amparados, aprobado pola Consellería de Agricultura, Gandería e Montes.
2.-No dito programa definirase coa maior amplitude e previsión posibles os parámetros que caracterizarán o producto que se vai amparar pola denominación.
O mencionado programa deberá incluí-las distintas accións a realizar polo consello regulador ou órgano rector, para comprobar que o producto reúne os parámetros anteriormente definidos, así como o cumprimento do establecido no regulamento particular.
Artigo 6.-
1.-Os consellos reguladores e órganos rectores, de acordo co establecido na Lei 25/1970 e nos seus propios regulamentos, elaborarán anualmente os seus orzamentos de ingresos e gastos que enviarán para a súa aprobación á Consellería de Agricultura, Gandería e Montes, antes do 15 de novembro de cada ano.
2.-A estructura dos ditos orzamentos axustarase ós criterios establecidos no artigo 49 da Lei 11/1992, do 7 de outubro, de réxime finaceiro e presupostario de Galicia, utilizándose na súa confección os epígrafes recollidos no anexo desta orde.
Artigo 7.-
1.-Acompañando os orzamentos, os consellos reguladores e órganos rectores deberán envia-lo programa de actividades para o exercicio ó que se refire o orzamento e unha memoria explicativa, na que se detallarán os criterios de actuación, as cantidades unitarias, e todos aqueles datos que faciliten a correcta interpretación, de cada unha das partidas orzamentarias e os distintos programas.
2.-A memoria reflectirá de forma detallada as razóns e obxectivos que xustifiquen a creación de novas partidas ou partidas cun incremento superior ó 10% sobre o orzamento do exercicio anterior.
Artigo 8.-
Os consellos reguladores e órganos rectores dentro do mes seguinte a cada semestre natural presentarán un avance da execución do orzamento, así como do estado de execución dos programas, acompañado dun informe sobre a evolución da respectiva denominación.
Artigo 9.-
1.-No primeiro semestre de cada ano, os consellos reguladores e órganos rectores presentarán as contas xerais de gastos á Consellería de Agricultura, Gandería e Montes, para a súa remisión á Intervención Xeral da Xunta de Galicia, que realizará a oportuna fiscalización. Para este fin, actuarán de acordo coas instruccións establecidas pola citada Intervención Xeral con obxecto de facilita-la súa actuación.
2.-A Consellería de Agricultura, Gandería e Montes poderá acordar, cando o considere oportuno, a inspección e supervisión dos expedientes de gasto e a correcta aplicación das previsións orzamentarias, con especial incidencia no uso dado ás subvencións concedidas pola Administración, de acordo co establecido na lexislación vixente.
Artigo 10.-
1.-Xunto coas contas xerais, cada consello regulador e órgano rector enviará un informe das actividades realizadas no ano anterior e xustificativa dos orzamentos.
2.-Nese informe anual darase unha versión actualizada da denominación, incluíndo as produccións da última colleita ou exercicio e perspectivas da denominación.
Ademais, o informe terá que comprende-lo grao de execución de cada un dos programas, os obxectivos conseguidos e os feitos máis destacados.
Disposición transitoria
Aqueles consellos reguladores e órganos rectores que non teñan aprobado o programa de control de calidade dos productos amparados, a que se refire o artigo 5º, deberán presentalo para a súa aprobación pola Consellería de Agricultura, Gandería e Montes no prazo máximo de seis meses a partir da data de entrada en vigor desta orde.
Disposicións derradeiras
Primeira.-Facúltase o director xeral de Producción Agropecuaria e Industrias Agroalimentarias para dictar normas que considere necesarias para o mellor desenvolvemento da presente orde.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de marzo de 1995.
Tomás Pérez Vidal
Conselleiro de Agricultura, Gandería e Montes
ANEXO
CADRO DE PARTIDAS DE USO MÁIS
HABITUAL POLOS CONSELLOS REGULADORES
INGRESOS
CAPÍTULO 3: TAXAS, PREZOS PÚBLICOS E OUTROS INGRESOS.
ARTIGO 30: Venda de bens:
301: Venda de publicación
302: Venda de papel
304: Venda de productos agropecuarios
309: Venda doutros bens
ARTIGO 31: Prestación de servicios:
3110: Prestacións doutros servicios
ARTIGO 33: Taxas parafiscais:
356: Taxas parafiscais. Ordenación e defensa da industria agropecuaria. Agricultura.
01) Exacción anual sobre plantacións inscritas nos rexistros. Art. 90 A
02) Exacción sobre productos amparados. Art. 90 B.
03) Exacción por dereitos de expedición de certificados e visados de facturas. Art. 90 C.
04) Exacción por venda de precintas. Art. 90 C.
ARTIGO 38: Reintegros.
380: Reintegro de exercicios correntes
381: Reintegro de exercicios pechados
ARTIGO 39: Outros ingresos
390: Outros ingresos. Sancións
391: Outros ingresos. Recargo de constrinximento
393: Outros ingresos. Recursos eventuais
394: Outros ingresos. Xuros de demora
CAPÍTULO 4: TRANSFERENCIAS CORRENTES.
ARTIGO 40: Da Administración do Estado.
ARTIGO 45: De comunidades autónomas.
ARTIGO 46: De corporacións locais.
ARTIGO 47: De empresas privadas.
ARTIGO 48: De familias e institucións sen fins de lucro.
CAPÍTULO 5: INGRESOS PATRIMONIAIS.
501: Xuros de títulos valores
511: Xuros de anticipos e préstamos concedidos
521: Xuros de depósitos en c/c
531: Dividendos e participacións en beneficios
541: Renda de inmobles
581: Outros ingresos patrimoniais
CAPÍTULO 6: ALLEAMENTO DE INVESTIMENTOS REAIS.
601: Venda de terreos
602: Venda doutros investimentos
CAPÍTULO 7: TRANSFERENCIAS DE CAPITAL
ARTIGO 70: Da Administración do Estado.
ARTIGO 75: De comunidades autónomas.
ARTIGO 76: De corporacións locais.
ARTIGO 77: De empresas privadas.
ARTIGO 78: De familias e institucións sen fins de lucro.
GASTOS
OPERACIÓNS CORRENTES
CAPÍTULO 1: GASTOS DE PERSOAL.
ARTIGO 13: Laborais.
130: Labois fixo
1300: Retribucións básicas
1301: Outras retribucións
131: Laborais eventuais
1310: Rebribucións básicas
1311: Outras retribucións
ARTIGO 14: Outro persoal.
ARTIGO 15: Incentivos ó rendemento.
150: Productividade
151: Gratificacións
ARTIGO 16: Cotas, prestacións e gastos sociais a cargo do empregador.
160: Cotas sociais
161: Prestacións sociais
CAPÍTULO 2: GASTOS EN BENS CORRENTES E SERVICIOS.
ARTIGO 20: Arrendamentos.
200: Terreos e bens naturais
202: Edificios e outras construccións
203: Maquinaria, instalacións e utensilios
204: Material de transporte
209: Outro inmobilizado material
ARTIGO 21: Reparacións e conservación.
212: Edificios e outras construccións
213: Maquinaria, instalacións e utensilios
214: Material de transporte
ARTIGO 22: Material, subministracións e outros.
220: Material de oficina
2200: Ordinario non inventariable
2201: Mobiliario e outro material
2202: Prensa, revistas e publicacións periódicas
2203: Libros e outras publicacións
2204: Material informático
221: Subministracións
2210: Auga, luz,....
2211: Gasolina,....
2212: Vestiario
2213: Productos alimentarios
2214: Productos farmacéuticos
222: Comunicacións
223: Transporte
224: Seguros
225: Tributos
226: Gastos diversos
227: Traballos realizados por outra empresa
ARTIGO 23: Indemnizacións por razón do servicio.
230: Axudas de custos.
231: Locomoción
232: Traslados
ARTIGO 24: Servicios novos.
240: Arrendamentos
241: Reparación e conservación
242: Material, subministracións e outros
CAPÍTULO 3: GASTOS FINANCEIROS.
ARTIGO 32: Préstamos e anticipos
320: Xuros de préstamos e anticipos
3205: De comunidades autónomas
3206: De corporacións locais
3207: De empresas privadas
3208: De familias e institucións sen fins de lucro
ARTIGO 33: Depósitos, fianzas e outros.
339: Outros gastos financeiros
CAPÍTULO 4: TRANSFERENCIAS CORRENTES
ARTIGO 45: A comunidades autónomas.
ARTIGO 47: A empresas privadas.
ARTIGO 48: A familias e institucións sen fins de lucro.
OPERACIÓNS DE CAPITAL
CAPÍTULO 6: INVESTIMENTOS REAIS.
ARTIGO 60: Proxectos de investimento novo.
600: Terreos e bens naturais
602: Edificios e outras construccións
603: Maquinaria, instalacións e utensilios
604: Material de transporte
605: Mobiliario e outro material
606: Equipos para procesos de información
607: Equipos destinados a uso xeral
608: Outro inmobilizado material
609: Inmobilizado inmaterial
CAPÍTULO 7: TRANSFERENCIAS DE CAPITAL.
ARTIGO 75: As comunidades autónomas.
ARTIGO 77: A empresas privadas.
ARTIGO 78: A familias e institucións sen fins de lucro.
CAPÍTULO 9: PASIVOS FINANCEIROS.
ARTIGO 92: Amortización de préstamos.
(Nota: Realizaranse sumas parciais dos conceptos de cada artigo e dos artigos de cada capítulo. Tamén se fará o resumo dos capítulos de ingresos e gastos).